מכרז מס' /

חוזה לביצוע עבודות קבלניות

שנערך ונחתם בשער הנגב ביום \_\_\_\_\_\_\_\_\_\_\_\_\_\_\_\_

בין: **מועצה אזורית שער הנגב**

ד.נ. חוף אשקלון 78100

(להלן - "המועצה") מצד אחד

**לבין:**

ת.ז./ח.פ.

מ-

(להלן - "הקבלן") מצד שני

הואיל והמועצה פרסמה מכרז /       (להלן - "**המכרז**") לביצוע עבודות קבלניות מסוג:      , בתנאים המפורטים בחוזה זה ובנספחיו, לרבות התנאים הכלליים המצורפים אליו, ובשאר מסמכי המכרז;

והואיל והקבלן הגיש הצעה למכרז והמועצה החליטה לקבל את הצעתו, הכל בכפוף למותנה בחוזה זה ובתנאים הכללים להלן;

לפיכך הוצהר, הוסכם והותנה בין הצדדים כדלקמן:

1. המועצה מוסרת בזה לקבלן והקבלן מקבל על עצמו ומתחייב להוציא לפועל את העבודות המפורטות בחוזה (להלן - "**העבודות**"), באיכות, במועדים, בתמורה ובהתאם לכל הוראות מסמכי החוזה - הכל לשביעות רצונה של המועצה.

2. **התמורה**: תמורת ביצוע העבודות וקיום כל יתר התחייבויותיו של הקבלן שבחוזה, מתחייבת המועצה לשלם לקבלן את הסכומים הקבועים בחוזה, שסכומם הכולל, בכפוף להוראות סעיף 7 להלן, הינו:

הסכום הכולל –      ₪

% מע"מ –       ₪

סה"כ –       ₪

**(**להלן - **"התמורה")**

3. בהעדר הוראה מפורשת אחרת בחוזה, יחולו עליו הוראות המפרט הכללי לעבודות בנין בהוצאת הועדה הבינמשרדית בהשתתפות משרד הביטחון, משרד הבינוי והשיכון ומע"צ (להלן - "**המפרט הכללי**"). הקבלן מצהיר כי המפרט הכללי, במהדורתו המעודכנת, מצוי ברשותו. כן יחולו על ביצוע העבודות המפרט/ים הטכני/ים המיוחד/ים המצורף/פים לחוזה זה (להלן - "**המפרט הטכני**").

4. **תיאור כללי של העבודות, המידות והכמויות**: העבודות מפורטות בתכניות, במפרטים הטכניים ובכתבי הכמויות המצורפים לחוזה זה. הכמויות הנקובות בכתב הכמויות המצורף לחוזה זה (להלן - "**כתב הכמויות**") אינן אלא אומדן בלבד של כמויות העבודות. הכמויות שיבוצעו למעשה לפי החוזה תקבענה על ידי המנהל או מי שהורשה על ידו לצורך כך, בהתאם לשיטה המפורשת בחוזה, במפרט הטכני ובכתב הכמויות.

5. **מקום ביצוע העבודות**: באתר      שבתחומי המועצה האזורית שער הנגב.

6. **תקופת ביצוע העבודות**: הקבלן מתחייב להשלים את ביצוע העבודות לא יאוחר מאשר תוך **(****) ימים קלנדאריים**, שמניינם יתחיל בתוך () ימים מהמועד בו יימסר לקבלן צו להתחלת ביצוע העבודות.

**בחתימתו על חוזה זה הקבלן מצהיר ומאשר שידוע וברור לו, שקיימת חשיבות עליונה בעמידה בלוח הזמנים לביצוע העבודות, וכי הפרתה של התחייבות זו תחשב להפרה יסודית של החוזה על ידו**.

**7. שכר החוזה**: הסכום הנקוב בהצעתו של הקבלן למכרז כתמורה לביצוע העבודות, לרבות כל תוספת שתיווסף לסכום האמור בהתאם להוראות החוזה, ולהוציא כל סכום שיופחת מהסכום האמור בהתאם להוראות החוזה, אלא אם הוסכם במפורש אחרת במסמכי החוזה.

8. **מחירים קבועים**:

8.1 המחירים ו/או התמורה לא יהיו צמודים למדד או למטבע כלשהו.

8.2 המחירים יהיו **מחירים כוללים, קבועים וסופיים** שלא ישתנו מכל סיבה שהיא, לרבות עקב שינויים כלשהם במדד כלשהו ו/או בשער החליפין של מטבעות כלשהן ו/או במחירי עבודה ו/או חומרים כלשהם.

8.3 התמורה עבור ביצוע עבודות שאינן מפורטות בכתב הכמויות, תקבע לפי ניתוח מחירים מפורט שיגיש הקבלן, אשר יאושר על ידי המנהל בכתב. יחד עם זאת, מובהר בזאת שאין המועצה מתחייבת להזמין מהקבלן ביצוע עבודות שאינן מפורטות בכתב הכמויות.

9. **תנאי תשלום**:

9.1 כל חשבון יוגש למנהל כשהוא ערוך בהתאם להוראות החוזה ומצורפים אליו כל המסמכים הנקובים בו. חשבון לא ייחשב כמוגש, אלא אם הוגש בהתאם להוראות סעיף זה. בכפוף להגשת חשבונות הקבלן בהתאם להוראות החוזה, המנהל יבדוק כל חשבון ויאשרו, עם או בלי שינויים לפי שיקול דעתו הבלעדי והמוחלט, וזאת לא יאוחר מאשר תוך 14 (ארבעה עשר) ימים ממועד הגשתו.

9.2 בכפוף לקבלת אישור גזבר המועצה לכל חשבון שאושר כאמור, חשבונות עבור עבודות שאינן מתוקצבות ע"י גורם מממן חיצוני, ישולמו לכל היותר תוך 80 (שמונים) ימים קלנדאריים מתום החודש שבמהלכו הוגש כל חשבון. חשבונות בגין עבודות המתוקצבות ע"י גורם מממן חיצוני, ישולמו תוך 7 (שבעה) ימים ממועד קבלתם בפועל בחשבון המועצה של כספי מימון העבודות נשוא החשבונות המאושרים מהגורם המתקצב/המממן, ובכל מקרה לא יאוחר מהקבוע בחוק מוסר תשלומים לספקים, התשע"ז - 2017.

10. **הערבות לביצוע החוזה**: הערבות לביצוע החוזה תהיה תואמת בתנאיה ובתקופת תוקפה את הוראות סעיף 16.1 לתנאים הכללים וסכומה יהיה בסכום השווה **ל-** **(** **אחוזים)** מהסכום הכולל של שכר החוזה, כולל מע"מ, לא צמוד.

11. **הערבות לתקופת הבדק**: הערבות לתקופת הבדק תהיה תואמת בתנאיה ובתקופת תוקפה את הוראות סעיף 16.2 לתנאים הכלליים וסכומה יהיה בסכום השווה **ל-5% (חמישה אחוזים)** מהסכום הכולל של שכר החוזה, כולל מע"מ, בתנאי הצמדה כמפורט בסעיף 16.2 הנ"ל.

12. **הפיצוי המוסכם, הקבוע והמוערך מראש** בגין כל יום קלנדארי של איחור בהשלמת העבודות הינו בסכום של **1,000 (אלף) ₪** לכל יום של איחור בהשלמת העבודות. סכום זה צמוד למדד מחירי תשומות הבניה למגורים של החודש שבמהלכו חל המועד האחרון להגשת ההצעות למכרז נשוא חוזה זה.

הקבלן מצהיר ומאשר בחתימתו על חוזה זה, כי בחן בקפידה את הוראות הרישא לסעיף זה לעיל, והוא מוותר בזה ויתור סופי, מוחלט ובלתי מסויג על כל טענה כנגד האמור בהן, לרבות סבירות סכום הפיצוי המוסכם, הקבוע והמוערך מראש הנקוב שם.

13. ההוראות למשתתפים במכרז נשוא חוזה זה, כתב ההצעה, התנאים הכלליים, המפרטים הטכניים, התוכניות, כתב הכמויות, אומדן המתכנן, המפרט הכללי וכן הנספחים האחרים המצורפים לחוזה מהווים חלק בלתי נפרד הימנו.

במקרה של סתירה בעניינים משפטיים/כספיים בין ההוראות למשתתפם במכרז, כתב ההצעה, חוזה זה או התנאים הכלליים המצורפים אליו, לבין הוראות איזה מהמסמכים האחרים - יגברו הראשונים.

**ולראיה באו הצדדים על החתום:**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**המועצה הקבלן**

**תנאים כלליים לחוזה לביצוע עבודה קבלנית**

# תנאים אלה הינם חלק בלתי נפרד מהחוזה לביצוע עבודות קבלניות.

# בתנאים אלה יהיה למונחים המנויים להלן הפרוש המופיע לצידם:

"החוזה" - לרבות כל מסמכי המכרז נשוא החוזה וכל הנספחים לחוזה;

"העבודות" - העבודות המפורטות במסמכי החוזה, לרבות כל הכרוך, הקשור והנובע מהן, בין שפורטו בחוזה ובין שלא פורטו בו;

"**המנהל**" - מהנדס המועצה או מי שמונה או ימונה מפעם לפעם על ידו או על ידי מנכ"ל המועצה כמנהל לעניין חוזה זה;

"המפקח" - המפקח על ביצוע העבודות מטעם המועצה וכן כל מי שימונה על ידי המועצה כמפקח לעניין תנאים אלה, כולם או מקצתם;

"הקבלן" - לרבות נציגיו של הקבלן, יורשיו ומורשיו המוסמכים, ולרבות עובדיו וכל קבלן משנה וצד שלישי אחר הפועל בשמו, מטעמו או בשבילו בביצוע העבודות.

# הקבלן מצהיר שברורים וידועים לו כל תנאי החוזה, לרבות המפרטים הטכניים, כתב הכמויות והתוכניות, וכי הוא בדק והבין את התנאים לפיהם יצטרך לבצע את העבודות ולקיים את כל יתר התחייבויותיו שבחוזה, קיבל מהמועצה לשביעות רצונו כל מידע שביקש ושיש בו כדי להשפיע על ביצוע העבודות וקיום יתר התחייבויותיו וכן יודע, בחן ובדק את כל הגורמים המשפיעים על ביצוע כל אלה וההוצאות הכרוכות בכך. הקבלן לא יהיה רשאי לבסס תביעות כספיות או אחרות כלשהן עקב אי ידיעת או הכרת תנאי או מסיבה כלשהם הקשורים בביצוע התחייבויותיו ו/או הנובעים מכך.

# המועצה מוסרת בזה לקבלן והקבלן מקבל על עצמו ומתחייב להוציא לפועל את העבודות בהתאם להוראות החוזה. להסרת ספק מובהר בזה שהכמויות הנקובות בכתב הכמויות המצורף לתנאים אלה אינן אלא אומדן בלבד של כמויות העבודות. הכמויות שבוצעו למעשה לפי החוזה תקבענה על-ידי המנהל בהתאם לשיטה המפורשת בחוזה ובכתב הכמויות. כן שמורה למועצה הזכות להגדיל או להקטין את היקף העבודות, לפי שיקול דעתה הבלעדי והמוחלט, בתנאי חוזה זה, מבלי שיחול שינוי כלשהו במחירי היחידה שנקבעו במסמכי החוזה עקב הגדלה או הקטנה כאמור.

# הקבלן מתחייב בזה כדלקמן:

## לבצע את העבודות ולקיים את כל יתר התחייבויותיו שבחוזה ובנספחיו ברמה מקצועית גבוהה, במומחיות, במיומנות, בדייקנות, ביעילות ובקצב נאות להשלמתן במועד, הכול לשביעות רצונו המלאה של המנהל ובהתאם להוראותיו, ובהתאם להוראות כל דין ורשות מוסמכת.

## למלא אחר כל הוראה של המנהל והמפקח, בין שמפורטת בחוזה ובין אם לאו.

## להשיג בעוד מועד, על אחריותו ועל חשבונו, את כל הרישיונות, ההיתרים, האישורים ופוליסות הביטוח הדרושים לפי כל דין ותנאים אלה.

## לספק, להתקין ולהחזיק, על חשבונו, אמצעי זהירות ובטיחות לביטחון המתקנים והמערכות הקשורים בביצוע העבודות, לביטחונם ונוחיותם של הציבור, עובדיו וכל צד שלישי ולמניעת פגיעה ברכושם, בכל מקום ובכל עת שיהיה צורך בכך ו/או שיידרש לכך על ידי המנהל והמפקח ועל פי דין. כן יציב הקבלן באתר ביצוע העבודות, במקום בולט, שלט בגודל של 1x2 מ' בנוסח שיאושר על ידי המפקח. השלט יוצב כאמור לא יאוחר מאשר תוך 7 (שבעה) ימים מהמועד שנקבע לתחילת ביצוע העבודות.

## לנקוט בכל האמצעים הדרושים למניעת כל נזק ו/או לכל התשתיות, מכל מין וסוג שהוא, המצויות במקום ביצוע העבודות, לרבות אך מבלי לגרוע מכלליות האמור לעיל: תשתיות ביוב, מים, חשמל, תקשורת וכיו"ב, תוך כדי ו/או עקב ביצוע העבודות. הקבלן ישא באחריות לכל נזק ו/או קלקול כאמור, בין שהנזק או הקלקול נגרמו באקראי ובין שהיו מעשה הכרחי וצפוי מראש לביצוע העבודות. כל נזק ו/או קלקול כאמור יתוקנו על ידי הקבלן ועל חשבונו באופן היעיל ביותר ולשביעות רצונם של המפקח ושל כל רשות מוסמכת בקשר לתשתיות האמורות.

הקבלן יהיה מנוע מלהעלות תביעות כלשהן עקב אי ידיעת קיומם של תשתיות כאמור בסעיף זה לעיל, כולם או מקצתם. הקבלן ינקוט בכל הצעדים הדרושים כדי לברר בעוד מועד קיומן של תשתיות כאמור באתר ביצוע העבודות ובסביבתו הקרובה.

## לספק, על אחריותו ועל חשבונו את כל כוח האדם הדרוש לביצוע העבודות, כולל השגחה עליהם, אמצעי תחבורה בשבילם וכל דבר אחר הכרוך בכך. מבלי לגרוע מכלליות האמור מתחייב בזה הקבלן:

### לא להעסיק, במישרין או בעקיפין, בכל צורה ואופן שהם, עובדים פלסטינאים תושבי יו"ש וחבל עזה לצורך ביצוע העבודות, כולן או מקצתן.

### העסקת עובדים זרים תעשה בהתאם ובכפוף להוראות כל דין.

### הגבלות כלשהן על הבאת עובדים זרים לארץ לא יהיה בהן כדי לזכות את הקבלן בהארכת תקופת ביצוע העבודות והם לא ייחשבו כ-"כח עליון" לכל דבר וענין הקשור בחוזה זה ו/או בביצוע העבודות.

הפרת התחייבויותיו של הקבלן הכלולות בסעיף זה לעיל תיחשב כהפרה יסודית של החוזה.

## להעסיק עובדים מקצועיים ואחרים, בעלי כישורים ורישיונות מתאימים, לשלם להם, על חשבונו, שכר עבודה ותשלומים סוציאליים אחרים המגיעים להם לפי כל דין, הסכם, מנהג או נוהג, לנכות משכרם את הניכויים המחויבים והמותרים על פי דין ולהעבירם לתעודתם במועד.

## לספק, על אחריותו ועל חשבונו, את כל הציוד, הכלים, המכשירים, הרכב ואמצעים אחרים הדרושים לביצוע העבודות כשהם מתאימים לביצוע העבודות ותקינים. כן יספק הקבלן, על אחריותו ועל חשבונו, את כל החומרים הדרושים לביצוע העבודות כשהם חדשים וממין משובח ותואמים את התקן הישראלי והוראות החוזה.

## להיות אחראי לסימונים הנכונים והמדויקים הדרושים לביצוע העבודות ולנכונותם בהתחשב עם נקודת הקבע שסומנה על ידי המפקח. כן מתחייב הקבלן לספק למועצה, ביחד עם החשבון הסופי שיגיש, תכניות עדות("as made") ערוכות על ידי מודד מוסמך המתעדות במדויק את העבודות שבוצעו בפועל.

## להיות אחראי לכל הפגמים, המגרעות והליקויים שיתגלו בעבודות ו/או בחומרים שהשתמש בהם בביצוע העבודות אף אם עמדו בבדיקות מכון התקנים ואושרו על ידי המנהל ו/או המפקח. המנהל ו/או המפקח יהיו רשאים לפסול בכל עת עבודות, חומרים וציוד שלדעתם, או לדעת מי מהם, אינם בטיב ו/או באיכות מתאימים ו/או אינם מתאימים מכל סיבה אחרת, והקבלן מתחייב להחליפם ו/או לבצע מחדש את העבודות, על חשבונו והוצאותיו, לשביעות רצונו של המפקח ותוך מועד שיבטיח את השלמת ביצוע העבודות במועד.

## להתחיל בביצוע העבודות בתוך 3 (שלושה) ימים ממועד קבלת צו להתחלת העבודות, או במועד מאוחר יותר שייקבע על ידי המנהל, לבצען ברציפות ולהשלימן לא יאוחר מאשר תוך המועד הנקוב בסעיף 6 לחוזה, ולמסור אותן למועצה מייד עם השלמתן.

לעניין תנאים אלה, "השלמת העבודות" פירושה: השלמת כל העבודות בהתאם להוראות החוזה, לרבות התנאים הכלליים, המפרט הטכני, המפרט הכללי והתכניות, לשביעות רצונם המלאה של המנהל והמפקח, כששטח ביצוע העבודות מסודר ונקי והפסולת שנוצרה עקב ביצוע העבודות ו/או בקשר לביצוען סולקה לאתר מוכרז לסילוק פסולת או לאתר שיקבע המפקח.

## לתקן, על חשבונו הוא, לשביעות רצונו המלאה של המפקח, באמצעות ציודו וחומרים שיירכשו על חשבונו, כל קלקול או פגם שיתגלו בעבודות תוך תקופת הבדק ושנגרמו לדעת המפקח כתוצאה מעבודה לקויה ו/או שימוש בחומרים ו/או בציוד פגומים ו/או בלתי מתאימים. לעניין תנאים אלה, "תקופת הבדק" פירושה: 12 (שנים עשר) חודשים או תקופה אחרת אם נקבעה במפרטים, שמניינה יתחיל ממועד השלמת העבודות. הקבלן מתחייב לקיים התחייבויותיו שבפסקה זו לא יאוחר מאשר תוך 7 (שבעה) ימים מהמועד שנדרש לכך על ידי המנהל או המפקח, או תוך פרק זמן אחר שייקבע על ידי המנהל או המפקח.

## אם הקלקול או הפגם הנזכרים בסעיף 5.12 לעיל אינם ניתנים לתיקון לדעת המנהל, ישלם הקבלן למועצה פיצויים בסכום שייקבע על ידי המנהל.

## אם בהתאם להוראות החוזה או הודעה שתשלח לקבלן על ידי המנהל או המפקח אמורות העבודות המבוצעות בהתאם לחוזה זה להשתלב בביצוע עבודות אחרות על ידי קבלן או קבלנים אחרים, התאום בין הקבלנים, לרבות הפסקות שתידרשנה מפעם לפעם במסגרת התאום האמור, ייקבעו על ידי המפקח. הקבלן מתחייב לציית להוראותיו של המפקח בעניין זה. מוסכם ומובהר בזה כדלקמן:

### אין בהוראות פסקה זו לעיל כדי להאריך את התקופה הנקובה לעיל להשלמת ביצוע כל העבודות הואיל וההפסקות האפשריות האמורות הובאו מראש בחשבון על ידי הקבלן.

### אם יבוצעו עבודות באתר ביצוע העבודות, בין על ידי המועצה ובין על ידי צד שלישי, לא יהיה הקבלן זכאי לרווח קבלני ו/או לפיצוי ו/או לתשלום אחר כלשהו מהמועצה. הקבלן מתחייב לאפשר למועצה ולצדדים השלישיים שיועסקו על ידה כאמור להיכנס לאתר ולבצע את העבודות בהתאם לתיאום שייקבע על ידי המפקח.

# בנוסף למפרטים הטכניים המצורפים לתנאים אלה, יחולו על ביצוע העבודות הוראות המפרט הכללי לעבודות בנין בהוצאת הועדה הבינמשרדית בהשתתפות משרד הביטחון, משרד הבינוי והשיכון ומע"צ (להלן - "המפרט הכללי"), במהדורתו האחרונה, ככל שיש בהן הוראות לביצוע עבודות מסוג העבודות המפורטות בתנאים אלה. במקרה של סתירה בין הוראות המפרט הכללי לבין הוראות מפרט טכני המצורף לחוזה זה כוחן של האחרונות עדיף. הקבלן מצהיר כי המפרט הכללי, במהדורתו המעודכנת, מצוי ברשותו.

# מוסכם בזה כדלקמן:

## המנהל והמפקח יהיו רשאים להשגיח על מהלך ביצוע העבודות ולבדוק טיבן וטיב הציוד והחומרים שמשתמש בהם הקבלן ואם הוא מפרש כהלכה את החוזה ואת המפרט הטכני.

## בכל מקרה של סתירה או אי התאמה בין הוראה מהוראות תנאים אלה לבין הוראה במסמך אחר מהמסמכים המהווים את החוזה - כוחה של האחרונה עדיף.

על אף האמור ברישת סעיף זה לעיל, בכל מקרה של סתירה או אי-התאמה בעניינים משפטיים ו/או כספיים בין הוראה מהוראות כתב ההוראות למשתתפים במכרז ו/או החוזה ו/או תנאים אלה לבין הוראה במסמך אחר מהמסמכים המהווים את החוזה - כוחן של הראשונות עדיף.

## בכל מקרה של סתירה ו/או אי התאמה בין הוראה של המנהל לבין הוראה של המפקח - כוחה של הראשונה עדיף.

## נוסף לאמור לעיל ולכל סמכות שניתנה לו בחוזה, יכריע המנהל בלעדית וסופית בכל שאלה לגבי אופן ביצוע העבודות, טיבן ומועדיהן, איכות וסוג הציוד והחומרים שהקבלן ישתמש בהם ובכל שאלה אחרת הכרוכה בביצוע התחייבויות הקבלן על פי החוזה. שום דבר האמור בחוזה ושום מעשה או מחדל מצד המנהל ו/או המפקח לא יפטרו את הקבלן מאחריותו לקיום התחייבויותיו שבחוזה.

# התמורה -

## תמורת ביצוע העבודות וקיום כל יתר התחייבויותיו של הקבלן שבחוזה, מתחייבת המועצה לשלם לקבלן את התמורה הקבועה בחוזה, בתנאים ובמועדים הקבועים בו.

## ככל שלא נקבע אחרת בחוזה, התמורה הסופית שתשולם לקבלן בעבור ביצוע התחייבויותיו תיקבע על יסוד מכפלות המחירים הנקובים בחוזה בכמויות שבוצעו למעשה ונבדקו על ידי המפקח ואושרו על ידי המנהל, כל זאת בהוספת או בהפחתת ערכו של כל שינוי עליו יורה המפקח ובהתחשב באמור בסעיף 10 להלן (להלן - "התמורה").

## התמורה תהווה תמורה מלאה וכוללת עבור ביצוע העבודות וקיום כל יתר התחייבויותיו של הקבלן שבחוזה, לרבות עבור רווח הקבלן ועבור כל ההוצאות שעמד בהן בקשר עם ביצוע התחייבויותיו שבחוזה, לרבות הוצאות ישירות ועקיפות מכל סוג, בין שהקבלן חזה אותן מראש ובין אם לא.

## התמורה הינה קבועה וסופית ולא תשתנה מכל סיבה שהיא, לרבות עקב שינויים במדד כלשהו ו/או בשערי מטבעות כלשהם ו/או במחירי עבודה ו/או ציוד ו/או חומרים ו/או שינויים בשיעורי/סכומי תשלומי חובה.

## התעכב ביצועו של תשלום כלשהו מהמועצה לקבלן, וזאת כתוצאה מאי קיום תנאי מוקדם לביצוע התשלום שמחובת הקבלן היה לקיימו, לא יהיה הקבלן זכאי להפרשי הצמדה ו/או ריבית ו/או לפיצוי אחר כלשהו בגין תקופת העיכוב.

## לכל סכום שבו חייבת המועצה לקבלן לפי החוזה יתווסף מע"מ בשיעור שיחול בעת התשלום וזאת כנגד ובתנאי מוקדם להמצאת חשבונית מס כדין על ידי הקבלן למועצה.

## כל דבר שהקבלן חייב בביצועו לפי החוזה ייעשה על חשבונו של הקבלן אלא אם נקבע בחוזה במפורש אחרת. מבלי לגרוע מכלליות האמור, ישא הקבלן גם בהוצאות כל הבדיקות שתבוצענה על ידי מכון התקנים - או מכון שווה ערך שיאושרו מראש ובכתב על ידי המנהל או המפקח - בקשר עם העבודות, בדיקות שנקבעו במפרט הטכני ו/או שתקבענה על ידי המנהל או על ידי המפקח לפי שיקול דעתם הבלעדי והמוחלט.

# חשבון הקבלן -

## בהעדר הוראה מפורשת אחרת בחוזה, אם עלתה התקופה שנקבעה בחוזה לביצוע העבודות עד להשלמתן על 60 (ששים) ימים קלנדאריים, יגיש הקבלן בסוף כל חודש קלנדארי לביצוע העבודות חשבון ביניים מצטבר ובו פירוט אומדן ערכן של חלק העבודות שבוצעו עד סוף החודש הקלנדארי שאליו מתייחס החשבון. בכפוף לאישורו של החשבון על ידי המנהל וגזבר המועצה, ישולם כל חשבון כאמור תוך התקופה שנקבעה בסעיף 9 לחוזה.

## אישור תשלומי הביניים וביצועם של תשלומים אלה, כולם או מקצתם וככל שיהיו כאלה, לא יהיה בהם משום הסכמה או אישור מצד המועצה לטיב המלאכה שנעשתה בביצוע העבודות ו/או לאיכותם של החומרים שבהם נעשה שימוש בביצוע העבודות ו/או נכונות המחירים ו/או לעמידתו של הקבלן בלוח הזמנים ו/או ויתור ו/או פגיעה בכל זכות ו/או סעד המוקנים למועצה לפי החוזה ו/או לפי דין.

## לא עלתה התקופה שנקבעה בחוזה לביצוע העבודות עד להשלמתן על 60 (ששים) ימים קלנדאריים, לא יהיה הקבלן זכאי להגיש חשבונות ביניים אלא חשבון סופי בלבד.

## לא יאוחר מ-30 (שלושים) ימים מיום השלמת העבודות ואישור המפקח על השלמתן, יגיש הקבלן חשבון סופי עם כל המסמכים הקשורים בו כמפורט להלן. שכר החוזה ייקבע סופית על ידי המנהל ויסולק - בכפוף לאישורו על ידי גזבר המועצה ובכפוף להוראות למשתתפים במכרז - לא יאוחר מאשר תוך המועד הנקוב בסעיף 9.2 לחוזה, בניכוי כל סכום המגיע למועצה לפי החוזה.

## חשבון סופי ייחשב כי הוגש רק אם המציא הקבלן למועצה חשבון סופי, כולל תביעות, ניתוח מחירים לעבודות חריגות (כולל מסמכים לביסוס הניתוח), דפי כמויות לכל סעיפי החשבון, דפי מדידה חתומים על ידי הצדדים ודף ריכוז לפי סדר סעיפי החשבון ומאזן חומרים הכולל פירוט החומרים שקיבל הקבלן מהמועצה - אם קיבל, וחישוב החומרים שהושקעו בביצוע העבודות, בצרוף אסמכתאות, הסברים, הבהרות ונתונים מכל סוג שיידרשו על ידי המנהל ו/או המפקח, ערבות בנקאית לתקופת הבדק והצהרה של הקבלן על העדר תביעות נוספות בנוסח המופיע כנספח לחוזה זה. כן יצרף הקבלן לחשבון האמור תכניות בהתאם להוראות סעיף 5.9 לעיל.

# מוסכם בזה כדלקמן-

## המפקח רשאי להורות בכל עת על כל שינוי, לרבות: צורתן, סגנונן, איכותן, סוגן, גודלן, כמותן, גובהן, מתאריהן ומימדיהן של העבודות, כולן או מקצתן, והקבלן מתחייב למלא אחר הוראותיו של המפקח.

### הוראת המזמין על שינוי המבנה לפי סעיף 10.1 תיקרא פקודת שינויים ותינתן לקבלן בכתב כשהיא חתומה על ידי המנהל או על ידי המפקח.

### המפקח יהיה רשאי לבטל ביצוע סעיפים שלמים ו/או ביטול ביצוע של חלק מהסעיפים מבלי שהקבלן יהיה זכאי לפיצוי ו/או לתשלום אחר עקב כך ו/או להגדיל את היקף ביצוע העבודה, ללא הגבלה והכול במסגרת המחירים שהוסכמו בחוזה זה ובתנאיו ובכפוף להוראות כל דין.

### מבלי לגרוע מכלליות האמור לעיל, פקודת השינויים שמשמעותה הכספית היא שינוי בלמעלה מ- 2% (שני אחוז) מצטבר מהיקף החוזה תבוצע רק לאחר אישור בכתב חתום כדין בידי המנהל. הוראה זו לא תחול על הוראות הנובעות מסיכון מידי לחיי אדם.

## ערכו של כל שינוי שבוצע בהתאם לפקודת שינויים, כאמור בסעיף 10.1 לעיל, ייקבע לפי מחירי היחידות הנקובים בכתב הכמויות. לא נקבעו בכתב הכמויות כל מחירי היחידות הדרושים לקביעת ערכו של השינוי - ייקבעו מחירי היחידות החסרים כאמור בסעיף קטן (א), ואולם אין הקבלן רשאי לעכב את ביצועו של השינוי מפאת אי קביעת ערכו של השינוי.

### לצורך קביעת מחירי היחידות החסרים, כאמור בסעיף קטן (1), יובא בחשבון כל מחיר יחידה דומה הנקוב בכתב הכמויות שאפשר להתבסס עליו לצורך קביעת כל אחד ממחירי היחידות החסרים. בהעדר מחירי יחידות דומים שאפשר להתבסס עליהם לקביעת אחד ממחירי היחידות החסרים - ייקבע ערכו של השינוי על פי שלושת הקריטריונים הבאים בסדר הופעתם , כדלקמן:

#### על פי סעיף דומה בכתב הכמויות ובניכוי כל ההנחות שניתנו על ידי הקבלן בעת הגשת הצעתו.

#### על פי מחירון דקל לעבודות בניה ובהנחה של 10%, ללא תוספת עבור קבלן ראשי ו/או מרחקים.

#### על בסיס 3 הצעות מחיר מפורטות של קבלני משנה או ספקים שיצורפו לניתוח המחיר הנ"ל.

### מחירי היחידות שישתלמו לקבלן כוללים רווח והוצאות כלליות של הקבלן.

## תביעות שיגיש הקבלן בגין נזק שייגרם לו כביכול עקב מחדל זה או אחר של המזמין או עקב החלטות אחרות שיקבל המזמין מפעם לפעם, ישולמו לקבלן, במידה ויאושרו לו על ידי המפקח, ללא תוספת רווח קבלני כלשהו.

# אחריות בנזיקין -

## הקבלן אחראי כלפי המועצה ומתחייב לפצותה ו/או לשפותה, מייד עם דרישה ראשונה, בגין כל נזק ו/או אבדן ו/או הפסד ו/או הוצאה שייגרמו למועצה ו/או לעובדיה ו/או לכל צד שלישי, כתוצאה ממעשה או מחדל בביצוע התחייבויותיו - לרבות בתקופת הבדק - או בקשר אליהן על ידי הקבלן, על ידי עובדיו ועל ידי כל מי שנתון למרותו ו/או פועל בשמו ו/או מטעמו של הקבלן.

## הקבלן אחראי לכל נזק ו/או קלקול שייגרמו לתשתיות כלשהן תוך כדי ו/או עקב ביצוע העבודות. הקבלן ישא באחריות לכל נזק ו/או קלקול כאמור, בין שהנזק או הקלקול נגרמו באקראי ובין שהיו מעשה הכרחי וצפוי מראש לביצוע העבודות, והוא מתחייב לתקן כל נזק ו/או קלקול כאמור ועל חשבונו באופן המהיר והיעיל ביותר, לשביעות רצונם של המנהל ו/או המפקח.

# ביטוח -

## **ביטוחי המועצה**: מבלי לגרוע מאחריות הקבלן לפי הסכם זה או לפי כל דין, ומבלי שהמועצה נוטלת על עצמה אחריות כלשהי כלפי הקבלן, המועצה תערוך ביטוח באמצעות פוליסה לביטוח עבודות קבלניות לעבודות בשלמותן. משך תקופת הביטוח תהיה עד 24 חודשים. הקבלן ישתתף בדמי הביטוח של הפוליסה הנ"ל באופן יחסי להיקף העבודות שיבצע, בשיעור של 0.4% משווי הפרויקט כולל מע"מ. סכום ההשתתפות יפרע ע"י הקבלן מראש, בהמחאה שימשוך או בהעברה בנקאית לטובת המועצה, והכל טרם תחילת העבודות. הסכום ההשתתפות הוא סופי ולא יוחזר כל חלק ממנו גם אם הפרויקט לא הושלם מכל סיבה שהיא. סכום העבודות המבוטחות כאמור יהיה לפי שווי הפרויקט כולל מע"מ. המועצה שומרת לעצמה את הזכות להגדיל את שיעור ההשתתפות שיידרש מאת הקבלן באם הפרמיה תגדל מסיבות שאין המועצה יכולה למנוע אותן. אם משך העבודות יתארכו מעבר לעשרים וארבעה חודשים, ותקופת הביטוח תוארך, הקבלן ישלם את תוספת הפרמיה מהתשלומים העומדים לתשלום.

## מעקב אחר תוקף הביטוח: באחריות הקבלן לבדוק שבכל עת שהעבודות עדיין לא הסתיימו הביטוח תקף. באם יתברר לקבלן שהעבודות אינן עומדות להסתיים במועד שנקבע , הוא יודיע על כך לפחות 60 יום מראש למועצה.

## תוכן הביטוח שנערך על ידי המועצה:

### בכפוף לתנאים, סייגים, גבולות אחריות המבטח וסכומי ההשתתפות העצמית הכלולים בפוליסה לביטוח העבודות הקבלניות, תכלול הפוליסה לביטוח העבודות הקבלניות את פרקי הכיסוי המפורטים להלן:

#### פרק (א) - נזק לרכוש : ביטוח מפני אבדן או נזק פיזי, בלתי צפוי, שייגרם לעבודות, לחומרים, לציוד קל לבניה ולמבנים ארעיים הנמצאים באתר העבודות במשך תקופת הביטוח. הביטוח על פי פרק זה אינו כולל סיכוני גנבה או פריצה או שוד.

#### פרק (ב) - אחריות כלפי צד שלישי: ביטוח חבות כלפי צד שלישי בגין פגיעה גופנית ו/או אבדן ו/או נזק לרכוש מאירוע בלתי צפוי שייגרם באתר העבודות במהלך ביצוע העבודות ועקב ביצועו.

#### פרק (ג) - חבות מעבידים: כיסוי למקרה מוות ו/או נזק גופני כתוצאה מתאונה ו/או מחלה העלולים להיגרם תוך כדי ועקב ביצוע העבודות לעובדים בפרויקט המבוטח.

### שם המבוטח בביטוח העבודות הקבלניות יכלול בנוסף למועצה את הקבלן וקבלני המשנה וגם גורמים נוספים שהמועצה התחייבה להוסיפם לפוליסת הביטוח.

### בכפוף למילוי כל התחייבויותיו של הקבלן על פי הסכם זה, מוסכם כי בקרות מקרה ביטוח המבוטח על פי פרק (א) של הפוליסה לביטוח העבודות הקבלניות, מתחייבת המועצה להעביר לקבלן את יתרת הכספים מתוך תגמולי הביטוח אשר יתקבלו בפועל מאת המבטח (אם יתקבלו) בגין הנזק שנגרם לקבלן או הנזק בגינו אחראי הקבלן עד לסכום הדרוש לשם קימום האבדן ו/או הנזק, ובלבד שסולקו תחילה כל הכספים המגיעים למועצה על פי הסכם זה ובכפוף לכך שכוסו תחילה כל נזקי המועצה.

### לא היה די בתגמולי הביטוח, שהתקבלו לשם פיצוי כל המבוטחים בפוליסת ביטוח העבודות הקבלניות, יחולקו התגמולים על ידי המועצה באופן יחסי, ככל שניתן, לנזקים בהם נשא ו/או להם אחראי כל מבוטח, לפי שיקול דעתה של המועצה , בכפוף לכך שכוסו תחילה כל נזקי המועצה .

### תיאור הפוליסה כאמור לעיל, מהווה תיאור כללי בלבד ואין הוא מחייב את המועצה. המועצה תאפשר לקבלן לעיין בפוליסת ביטוח העבודות הקבלניות, לאחר קבלת דרישתו והקבלן מתחייב ללמוד את תוכן פוליסת ביטוח העבודות הקבלניות ולהיות בקי בכל תנאיה לרבות תנאי מיגון ומניעת אש לפני תחילת ביצוע העבודה.

### הקבלן מצהיר ומאשר בזה כי הוא יהיה מנוע מלהעלות כלפי המועצה כל טענה, תביעה ו/או דרישה מכל מין וסוג שהם, באשר לתוכן ו/או היקף ביטוח העבודות הקבלניות ו/או טיב המבטח/ים. ככל שלדעת הקבלן קיים צורך להרחיב את היקף ביטוח העבודות הקבלניות או לערוך ביטוחים נוספים, מתחייב הקבלן להוסיף ו/או לערוך את הביטוח הנוסף כאמור, על חשבונו הוא ובמקרה כאמור, יוסיף את המועצה כמבוטחת נוספת לצידו ובפוליסה ירשם סעיף וויתור על תחלוף של המבטח כנגד המועצה והבאים מטעמה.

### הקבלן מצהיר בשמו ובשם קבלני המשנה הפועלים מטעמו, כי לא תהיה לו כל טענה ו/או דרישה ו/או תביעה כנגד המועצה ו/או מוסדות ותאגידים של המועצה ו/או מי מטעמם בגין נזק שהוא זכאי לשיפוי על פי הביטוחים שייערכו על ידו ו/או על ידי קבלני המשנה והקבלן וקבלני המשנה פוטרים בזאת את המועצה ו/או מוסדות ותאגידים של המועצה ו/או מי מטעמם מכל אחריות לנזק כאמור. האמור לעיל לא יחול על נזק שנגרם על ידי אדם בכוונת זדון.

### הקבלן מצהיר ומתחייב לשאת בסכומי ההשתתפות העצמית הנקובה בפוליסה לביטוח עבודות קבלניות ככל שהנזק בגינו הופעלה הפוליסה נוגע לתחומי אחריות של הקבלן וקבלני המשנה מטעמו על פי הוראות הסכם זה.

### בכפוף להודעה מוקדמת כמפורט להלן שומרת המועצה לעצמה את הזכות לבצע שינויים בפוליסת ביטוח העבודות הקבלניות או לבטלה ללא צורך באישור מוקדם של הקבלן ו/או קבלני המשנה, אולם כל שינוי שיש בו כדי לצמצם את היקף הכיסוי הניתן על פי הפוליסה יובא לידיעתו של הקבלן בכתב לפחות 60 יום קודם ביצועו.

### הקבלן מתחייב להודיע למועצה מיד עם התרחשותו של אובדן או נזק או פגיעה בגוף אדם או רכוש כלשהו לרבות פגיעה כל שהיא בגוף עובדים או צדים שלישיים . ההודעה תהיה בע"פ ובכתב. לא עשה הקבלן כפי הרשום בסעיף זה , יהיה הקבלן אחראי לכל הפסד או הוצאה כספית שתחול על המועצה עקב אי מתן הודעה כאמור בסיף זה.

### המועצה תהיה רשאית להורות לקבלן בהתראה של 60 יום מראש, כי עליו לבטח את עצמו באופן עצמאי ונפרד בפוליסה שתבוא כתחליף לפוליסת ביטוח עבודות הקבלניות ותכסה את הסיכונים שבוטחו באותה פוליסה (להלן - "**הביטוח העצמאי**"). במקרה כזה, לא יידרש הקבלן להעביר למועצה את סכום הניכוי האמור לעיל, וסעיפים לעיל, יחולו על הביטוח העצמאי בהתאמה הנדרשת.

## **ביטוחי הקבלן**: מבלי לגרוע מאחריות הקבלן על פי הסכם זה ועל פי כל דין, מתחייב הקבלן כי לפני תחילת ביצוע עבודתו ו/או העמדת אתר העבודה לרשותו (המוקדם משניהם) ועד מסירתה הסופית של העבודה על פי הסכם זה למועצה, תהיינה בידיו פוליסות ביטוח תקפות שהוצאו על שמו, על שם קבלני המשנה ועל שם המועצה , הכול כמפורט להלן כשכולן יחד תקראנה לעיל ולהלן - "**ביטוחי הקבלן**".

### פוליסות לביטוח רכב - ביטוח מקיף או ביטוח צד שלישי וביטוח חובה כנדרש על פי החוק בגין פגיעה גופנית עקב השימוש בכלי רכב מכל סוג שבבעלותו או בשימושו של הקבלן.

### פוליסה לביטוח חובה - כנדרש על פי החוק בגין פגיעה גופנית עקב השימוש בצמ"ה (ציוד מכני הנדסי ) .

### פוליסה לביטוח פגיעה בגוף אדם - כתוצאה משימוש בציוד שאינו חייב בביטוח חובה על פי החוק בגבול אחריות שלא יפחת מ-12,000,000 ₪ .

### פוליסות לביטוח צמ"ה (ציוד מכני הנדסי) - לרבות מנופים, טרנצ'רים וציוד כבד או מכני או הנדסי אחר שבבעלות הקבלן או בשימושו. הביטוח כאמור מבטח אובדן או נזק לרכוש המבוטח או רכוש של צד שלישי כלשהו .

### פוליסה לביטוח רכוש (כגון: אש מורחב, כל הסיכונים) - לרבות פריצה ושוד המבטחת את רכושו של הקבלן אשר משמש אותו בביצוע העבודות על פי הסכם זה ושאינו מבוטח באמצעות הפוליסות הנ"ל. למרות הרשום בסעיף זה, הקבלן רשאי שלא לערוך את הביטוח במלאו או בחלקו והוא פוטר בזאת את המועצה והבאים מטעמה בגין אבדן או נזק כלשהו לרכוש שיכול היה להיות מבוטח.

### הקבלן יערוך ביטוח אחריות מוצר בעבור כיסוי הסיכונים על פי חוק מוצרים פגומים ופקודת הנזיקין ויחזיקו בתוקף כל עוד קיימת לו חבות על פי החוקים.

### הקבלן יערוך ביטוח אחריות מקצועית לכיסוי אחריותו המקצועית על פי דין עקב ביצוע הפרויקט ויחזיקו בתוקף כל עוד קיימת לו חבות על פי דין.

### הקבלן יערוך כל ביטוח נוסף או משלים אשר לדעת הקבלן נדרש כנגד כל הסיכונים ו/או הנזקים האפשריים שהוא אחראי להם לפי הסכם זה ולפי כל דין ואשר אינם כלולים בכל הביטוחים הנזכרים לעיל.

## **בכל הפוליסות שיערוך הקבלן** ירשם סעיף בדבר וויתור על תחלוף כלפי המועצה, כלפי מוסדות ותאגידים של המועצה וכלפי מי שהמועצה התחייבה לוותר על זכות התביעה כנגדו וזכות התחלוף של המבטח בטרם קרה מקרה הביטוח.

## **בכל הפוליסות שיערוך הקבלן** ירשם כדלקמן - "*כל סעיף המפקיע או מקטין או מגביל בדרך כלשהי את אחריותנו כאשר קיים ביטוח אחר, לא יופעל כלפי המועצה , מוסדות ותאגידים של המועצה , כלפי מי שממן את הפרויקט או מי שהפרויקט נעשה עבורו וכלפי מבטחיהם, ולגביהם, הביטוח על-פי הפוליסה הוא "ביטוח ראשוני", המזכה אותם במלוא השיפוי המגיע לפי תנאיו, ללא זכות השתתפות בביטוחי הנ"ל, מבלי שתהיה לנו זכות תביעה ממבטחי הנ"ל להשתתף בנטל החיוב כאמור בסעיף 59 לחוק חוזה הביטוח, התשמ"א-1981. ולמען הסר ספק אנו מוותרים על טענה של ביטוח כפל כלפיהם וכלפי מבטחיהם*".

## ביטוחי הקבלן יכללו תנאי מפורש על פיו המבטח אינו רשאי לבטלם ו/או לצמצם את היקפם, אלא אם כן מסר המבטח למועצה הודעה בדואר רשום על כוונתו לעשות כן 60 ימים מראש.

## מבלי לגרוע מכלליות האמור בכל מקום בהסכם זה לעיל, ולאורך כל תקופת ההסכם, מתחייב הקבלן למלא אחר כל הוראות חוק לביטוח לאומי על כל צוויו ותקנותיו. על הקבלן חלה החובה על פי החוק ועל פי הסכם זה לוודא כי כל קבלני המשנה מטעמו יקפידו אף הם למלא אחר כל הוראות חוק לביטוח לאומי על כל צוויו ותקנותיו.

## מבלי לגרוע מכל יתר התחייבויותיו על פי הוראות החוזה ו/או על פי כל דין, הקבלן מתחייב לקיים את נוהלי הבטיחות אשר יקבעו-אם יקבעו-מעת לעת ע"י המועצה ו/או ע"י המבטח. כן מתחייב הקבלן שלא לעשות ו/או לא להתיר לאחר לעשות כל מעשה או מחדל או לגרום נזק לרכוש, אשר עלולים לגרום לנזק כלשהו לרכוש ו/או אשר יש בכך כדי לסכן חיי אדם.

## הוראות סעיף זה (הביטוח) על כל סעיפי המשנה שבו, אינן באות לגרוע מחיובי הקבלן לפי חוזה זה, או כדי להטיל על המועצה חבות כל שהיא. לפיכך, מוצהר ומובהר בזאת במפורש, כי אין בעריכת ביטוחים כאמור, כדי ליצור עילות תביעה כלשהן כלפי המועצה שלא היו קיימות כלפיה, אלמלא נערך הביטוח וכן אין בכך כדי לפטור את גורם הנזק (למעט המועצה) מאחריות בגין נזק שנגרם על ידו.

## הפרת סעיף (הביטוח)**שגיאה! מקור ההפניה לא נמצא.** זה על כל סעיפי המשנה שבו או כל אחד מהתנאים שבו, על ידי הקבלן, מהווה הפרה יסודית של החוזה.

# מבלי לפגוע בזכותה של המועצה לכל סעד או תרופה אחרים או נוספים עפ"י החוזה ו/או עפ"י דין, אם לא ישלים הקבלן את העבודות תוך פרק הזמן שנקבע בחוזה, מתחייב הקבלן לשלם למועצה, מייד עם דרישתה הראשונה, פיצויים מוסכמים וקבועים מראש, ללא צורך בהוכחת נזק, בסכום הנקוב בסעיף 12 לחוזה בגין כל יום של איחור בהשלמת העבודות.

# מוסכם בזה כדלקמן-

## בכל אחד מהמקרים שלהלן תהיה המועצה רשאית, לאחר מתן הודעה בכתב ומראש של 3 (שלושה) ימים, לתפוס את מקום ביצוע העבודות ולסלק ידו של הקבלן מביצוע העבודות:

אם יינתן כנגד הקבלן צו פשיטת רגל ו/או צו פרוק ו/או צו כינוס נכסים ו/או ימנו לקבלן נאמן זמני בפש"ר ו/או מפרק זמני ו/או כונס נכסים זמני, או תבוצע כנגד הקבלן פעולה כלשהי של הוצאה לפועל לגבי נכסיו הדרושים ו/או הקשורים לביצוע התחייבויותיו שבחוזה זה, והצו או הפעולה כאמור לא הופסקו או הוסרו לחלוטין תוך 7 (שבעה) ימים ממועד ביצועם.

### כשהקבלן הסב או המחה את החוזה, כולו או מקצתו, לאחר, או העסיק קבלן משנה בביצוע העבודות ללא הסכמת המנהל מראש ובכתב או בניגוד להוראות החוזה.

### כשהמנהל סבור שקצב ביצוע העבודות איטי מדי כדי להבטיח את השלמתן במועד הקבוע בחוזה או במועד שהוארך להשלמתן והקבלן לא ציית תוך 7 (שבעה) ימים להוראה בכתב מהמנהל או מהמפקח לנקוט באמצעים המפורטים בהוראה להבטחת השלמת העבודות במועד הקבוע בחוזה או במועד שהוארך להשלמתן.

### כשהקבלן הפר הוראה כלשהי מהוראות החוזה ולא תיקן את ההפרה תוך 7 (שבעה) ימים מהמועד שנדרש לכך על ידי המנהל או המפקח, או תוך מועד אחר שקבע אחד מאלה או חזר על אותה הפרה.

### כשאין הקבלן מתחיל בביצוע העבודות או כשהוא מפסיק את מהלך ביצוען ואינו מציית תוך 7 (שבעה) ימים להוראה בכתב מהמנהל או מהמפקח להתחילן או להמשיכן או כשהסתלק הקבלן מביצוען בכל דרך אחרת, בין באופן זמני ובין לחלוטין.

### כשיש בידי המנהל הוכחות להנחת דעתו שהקבלן מתרשל בזדון בביצוע החוזה ו/או אינו מסוגל לקיים את התחייבויותיו לפיו.

### כשיש בידי המועצה הוכחות להנחת דעתו של המנהל שהקבלן, או אדם אחר בשמו של הקבלן, נתן או הציע לאדם כלשהו שוחד, מענק, דורון או טובת הנאה כלשהי בקשר לחוזה או לכל דבר הכרוך בביצוע החוזה.

### כשהקבלן נפטר, חו"ח (במקרה של יחיד).

## סילקה ידו של הקבלן בהתאם לסעיף 14.1 לעיל, תהיה המועצה רשאית לבצע את העבודות, כולן או מקצתן, בעצמה או באמצעות אחרים ולהשתמש לשם כך בכל הציוד והחומרים שבמקום ביצוען. כל הוצאה, נזק ו/או אבדן שייגרמו למועצה מסילוק ידו של הקבלן – ותעודה חתומה בידי חשב המועצה תהווה ראיה מכרעת לכך - ייזקפו לחובת הקבלן והוא מתחייב לשלמם למועצה מייד עם דרישה הראשונה.

## משעת סילוק ידו של הקבלן מביצוע העבודות לא תהיה המועצה חייבת לשלם לקבלן סכום כלשהו בקשר עם תנאים אלה עד למועד סיום תקופת הבדק לאחר השלמת העבודות, עד שיתבררו ויאושרו בכתב על ידי המנהל הוצאות השלמת העבודות וביצוען וכן דמי הנזק, ההפסדים וההוצאות שנגרמו למועצה על ידי דחייה במועד השלמת העבודות, נזקים, הפסדים והוצאות אחרות שנגרמו למועצה וכן פיצויים אחרים כלשהם שהקבלן חייב בתשלומם לפי החוזה.

## היה וסכום הוצאות השלמת העבודות, הנזקים, ההוצאות, ההפסדים והפיצויים שאושרו על ידי המנהל בתעודה כאמור, עולה על הסכום המגיע לקבלן בעבור ביצוע העבודות בפועל, יהיה הקבלן חייב בתשלום ההפרש שביניהם למועצה והמועצה תהיה זכאית לגבותו מכל סכום המגיע ממנה לקבלן וכן לגבותו מהקבלן בכל דרך אחרת.

## היה ונותרה יתרת זכות לקבלן בהתאם לאמור בסיפא של סעיף 14.3 לעיל, לא תשא יתרה זו ריבית ו/או הפרשי הצמדה כלשהם והקבלן לא יהיה זכאי לפיצוי אחר כלשהו בגין עיכוב ביצוע התשלום עד למועד הקבוע בסעיף 14.3 לעיל.

## אין בהוראות סעיף זה כדי לגרוע ו/או לפגוע בכל סעד אחר המוקנה למועצה לפי החוזה ו/או לפי דין.

# מוסכם בזה כדלקמן-

## הקבלן יפסיק את ביצוע העבודות, כולן או מקצתן, לזמן מסוים או לצמיתות, לפי הוראה בכתב מאת המנהל או המפקח, בתנאים ולתקופה שיצוינו בה, ולא יחדשן ללא הוראה בכתב מהמנהל או מהמפקח. הופסק ביצוע העבודות כאמור, ינקוט הקבלן באמצעים להבטחת העבודות ולהגנתן לשביעות רצון המפקח.

## הוצאות שנגרמו לקבלן כתוצאה מהפסקה של ביצוע העבודות לפי הוראה כאמור בסעיף 15.1 לעיל, תחולנה על המועצה ובלבד שהקבלן לא יהיה רשאי לדרוש תשלום הוצאות כנ"ל אלא אם תוך 30 (שלושים) ימים קלנדאריים מיום קבלת הוראת המנהל או המפקח, מסר למועצה דרישה מפורשת ומנומקת בכתב בציון סכום ההוצאות. סכום ההוצאות ייקבע על ידי המנהל לאחר שניתנה לקבלן הזדמנות להשמיע טענותיו בפניו.

## למרות האמור בסעיף 15.2 לעיל, לא תהיה המועצה חייבת לשלם לקבלן הוצאות כלשהן עקב מילוי הוראות המנהל או המפקח כאמור בסעיף 15.1 לעיל, במקרים הבאים:

### נקבעו בחוזה תקופות להפסקות בביצוע העבודות, כולן או מקצתן.

### נקבעו על ידי המנהל או המפקח הפסקות מחמת תנאי מזג האוויר העלולים לפגוע בבטיחותן או בטיבן של העבודות, כולן או מקצתן, או מחמת סיבות אשר לדעת המנהל נובעות מאשמת הקבלן.

### נקבעו על ידי המנהל או המפקח לצורך ביצוען התקין של העבודות או לצורך בטיחותן של העבודות, כולן או מקצתן.

## הוראות סעיף זה לא יחולו במקרים המפורטים בסעיף 14.1 לתנאים אלה.

# ערבויות-

## להבטחת קיום התחייבויותיו של הקבלן לפי החוזה, כולן ביחד וכל אחת מהן לחוד, ימציא הקבלן למועצה במועד חתימת החוזה ערבות בנקאית ללא תנאי, להנחת דעתו של חשב המועצה. סכום הערבות יהיה בהתאם להוראות סעיף 10 לחוזה ותוקפה יהיה למשך תקופת ביצוע העבודות עד להשלמתן + 60 (שישים) יום.

## להבטחת קיום כל התחייבויותיו של הקבלן לפי החוזה בתקופת הבדק, ביחד עם החשבון הסופי ולא יאוחר מאשר 14 (ארבעה עשר) ימים לפני תום תוקפה של הערבות הנזכרת בסעיף 16.1 לעיל, ימציא הקבלן למועצה ערבות בנקאית ללא תנאי, להנחת דעתו של חשב המועצה. הערבות תהיה בסכום הנקוב בסעיף 11 לחוזה כשהוא צמוד למדד מחירי תשומות הבניה למגורים הידוע במועד הוצאת הערבות. תוקפה של ערבות זו תהיה למשך תקופת הבדק + 45 (ארבעים וחמישה) יום.

## המצאת הערבויות הינה תנאי מוקדם לביצוע תשלום כל סכום שאותו חייבת המועצה לקבלן מהמועד שבו היה עליו להמציא את הערבות ואילך. הקבלן לא יהיה זכאי להפרשי הצמדה ו/או ריבית ו/או לכל פיצוי אחר על כל סכום שעוכב על ידי המועצה בהתאם להוראות סעיף זה.

## הפר הקבלן התחייבות כלשהי מבין התחייבויותיו לפי החוזה ו/או התקיים תנאי המזכה את המועצה בקבלת כספים כלשהם מהקבלן עפ"י החוזה ו/או עפ"י דין והקבלן לא שילם את הסכום מייד עם דרישה הראשונה, תהיה המועצה רשאית לממש את הערבות, כולה או חלקה, ולגבות לעצמה כל סכום אשר יפצה את המועצה, להנחת דעתו של המנהל, וזאת מבלי לגרוע מזכותה של המועצה לתבוע ולגבות סכומים נוספים אם סכום הערבות לא יספיק לכיסוי הנזקים, האובדן, ההפסד, הפיצויים ו/או ההוצאות שנגרמו למועצה. מוסכם בזה, שהקבלן לא יוכל להתנגד לגביית סכום הערבות כאמור.

## הקבלן ישא בכל ההוצאות הכרוכות בקבלת הערבויות וקיום יתר התחייבויותיו שבסעיף זה.

# הקבלן לא יהיה זכאי למסור, להסב, להעביר או להמחות לאחר או לאחרים כל חלק מזכויותיו ו/או מהתחייבויותיו שבחוזה, ללא הסכמת המועצה בכתב ומראש; ואולם, העסקת עובדים אין בה כשלעצמה משום מסירת ביצוען של העבודות או חלק מהן לאחר. הסכמת המועצה כאמור לעיל אינה פוטרת את הקבלן מאחריותו והתחייבויותיו לפי החוזה, והקבלן ישא באחריות מלאה לכל מעשה ו/או מחדל של מבצעי העבודות, באי כוחם ועובדיהם.

# חוק חוזה קבלנות, תשל"ד-1974, לא יחול על היחסים שבין הצדדים ועל חוזה זה. כן לא תהיה לקבלן זכות עכבון כלשהי על מקום ביצוע העבודות ו/או על העבודות עצמן.

# מבלי לגרוע מהוראות סעיף 17 לעיל אלא בנוסף להן, מתחייב הקבלן לקיים את תקנות רישום קבלנים לעבודות הנדסה בנאיות (ערעור מהימנות והתנהגות בניגוד למקובל), התשמ"ט- 1988. מבלי לגרוע מכלליות האמור, מתחייב הקבלן שלא להעביר או להסב רישיונו לאחר, לא להשתמש לרעה ברישיונו ולא יסב, יעביר או ימסור עבודות שקיבל על עצמו בחוזה זה, בשלמותן או בחלקן, לקבלן שאינו רשום בפנקס הקבלנים.

# הקבלן מצהיר כי הוא מבצע את העבודות ואת יתר התחייבויותיו שבתנאים אלה כקבלן עצמאי ולא יהיו כל יחסי עובד ומעביד שוררים בין המועצה לבינו ו/או בין המועצה לבין מי מהמועסקים על ידי הקבלן בביצוע התחייבויותיו שבחוזה. הקבלן מתחייב לשפות את המועצה ו/או לפצותה, מייד עם דרישה הראשונה, בכל סכום שיהיה על המועצה לשלם עקב כל חיוב שיוטל עליו וכל ההוצאות שבהן תשא המועצה בקשר לתביעה כזו, ושיסודם נעוץ בקביעה כי המצב העובדתי ו/או המשפטי שונה מהמוצהר בסעיף זה.

# מבלי לפגוע בזכויותיה של המועצה לכל סעד לפי החוזה ו/או לפי דין, תהיה המועצה זכאית בכל מקרה לקזז ו/או לחלט מתוך כספי הקבלן ו/או כספים אשר יגיעו מהמועצה ו/או מאחרים לקבלן, כל סכום כסף לכיסוי כל אשר יגיע למועצה מהקבלן, לרבות כדמי נזק ו/או פיצוי ו/או שיפוי ו/או בכל דרך אחרת.

# אירועים כלשהם אשר יתרחשו באזור עוטף עזה, לרבות באזור המועצה, ו/או ביהודה, שומרון וחבל עזה או בחלק ממקומות אלו, לרבות נפילת טילים ו/או פגזים באזור עוטף עזה בכלל ובאזור קמפוס המועצה בפרט ו/או הטלת עוצר ו/או סגר ו/או הגבלת התנועה בשטחים אלה, כולם או מקצתם, ו/או שביתות ו/או השבתות בשטחים אלה, כולם או מקצתם, ו/או אירועים אחרים כלשהם שיתרחשו באזורים אלה או במקצתם, לרבות התקוממות, לא יהיה בהם כדי לזכות את המציע שהצעתו תתקבל ע"י המועצה בהארכת תקופת ביצוע העבודות והם לא ייחשבו כ-"כח עליון" לכל דבר וענין הקשור בחוזה זה ו/או בביצוע העבודות.

# שום אורכה, הנחה או ויתור או אי הפעלתה בין בכלל ובין במועד של זכות מזכויותיה של המועצה שבחוזה ו/או עפ"י דין לא ייחשבו כויתור או כפוגעים בזכויות המועצה, ולא יהיה להם תוקף אלא אם נעשו בכתב חתום כדין על ידי המועצה.

# הקבלן מצהיר ומאשר בחתימתו על חוזה זה, כי בחן בקפידה את הוראות החוזה והוא מוותר בזה ויתור סופי, מוחלט ובלתי מסויג על כל טענה כנגד האמור בהן.

# הודעות שתשלחנה בדואר רשום על ידי צד אחד למשנהו לפי המען המצוין בחוזה, תראינה כאילו הגיעו לנמען בתום 72 שעות ממועד מסירתן למשלוח בדואר. הודעה שודרה בצורה תקינה בפקסימיליה - ונתקבל על כך אישור טלפוני - תחשב כאילו הגיעה לתעודתה ביום העסקים הראשון שלאחר יום השידור.

ולראיה באו הצדדים על החתום:

המועצה הקבלן

**הצהרה על העדר תביעות**

לכבוד

מועצה אזורית שער הנגב

ד.נ. חוף אשקלון 78100

א.נ.,

הנדון: מכרז מס' /

לביצוע עבודות \_\_\_\_\_\_\_\_\_\_\_\_\_\_\_

אנו הח"מ, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מס' ת"ז/תאגיד \_\_\_\_\_\_\_\_\_\_\_\_\_\_\_,

מצהירים ומאשרים בחתימתנו מטה, שהחשבון שהוגש על ידינו הנושא תאריך \_\_\_\_\_\_\_\_\_\_\_\_\_\_ ואושר סופית על ידי המפקח, המתכנן (במסגרת הפיקוח העליון), המנהל מטעם המועצה וחשב המועצה בגבולות סכום סופי וכולל בסך של \_\_\_\_\_\_\_\_\_\_\_\_\_\_ (במילים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ₪, מוסכם עלינו, לרבות הסכום הסופי והכולל הנקוב לעיל, כחשבון סופי המחייב אותנו לכל דבר ועניין.

אנו מצהירים ומאשרים בחתימתנו מטה, שבכפוף לתשלום יתרת הכספים המגיעים לנו, אם מגיעים, מהסכום הנקוב לעיל, אין ולא תהיינה לנו תביעות כספיות ו/או תביעות אחרות כלשהן בקשר לחוזה שבנדון, לרבות ביחס לסכום הסופי והכולל הנקוב לעיל שאושר לנו.

אנו מתחייבים לקיים את התחייבויותינו שבחוזה בקשר לתקופת האחריות/הבדק לעבודות שביצענו עבורכם מכוח החוזה הנזכר בנדון, תקופה שתחילתה בתאריך \_\_\_\_\_\_\_\_\_\_\_\_.

בכבוד רב,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מלא של הקבלן חתימות וחותמת של הקבלן